Politikanët përpiqen të shfrytëzojnë mediat sociale
Mediat e reja po ndryshojnë mënyrën se si bëhet sot politika
Mediat sociale po bëhen nxitës të ndryshimeve të mëdha kudo në botë, po ndryshojnë gjithashtu mënyrën se si bëhet politika në Shtetet e Bashkuara. Por analistët thonë se konsumatorët e lajmeve duhet t’i marrin ato nga burime të shumëllojshme. Presidenti amerikan Barak Obama përdori dje njërën nga mediat sociale, Twitter, për të dhënë një konferencë shtypi të një stili të veçantë nga Shtëpia e Bardhë. Presidenti Obama po përpiqet të shfrytëzojë mediat sociale për t’ju drejtuar një audience sa më të gjerë. Presidenti Obama filloi kështu konferencën e parë me Twitter. Ngjarja e djeshme pason konferenca të ngjashme që ai ka bërë këtë vit me Facebook dhe YouTube. Zoti Obama ia bërë pyetjen e parë me Twitter vetes, duke iu përmbajtur kufirit prej 140 gërmash që duhet të ketë një mesazh në Twitter. Por, përgjigjet e tij, të cilat ai i dha me gojë, pa i shkruar në Twitter ishin shumë më të gjata. Ja ç’thotë analisti politik Ken Goldstein: KEN Goldstein, grupi i analizave të fushatave mediatike: Goldstein thotë se kufiri që venë mediat e reja krijon një tension të qartë për presidentin. KEN Goldstein, grupi i analizave të fushatave mediatike: Disa media sociale si Facebook, YouTube dhe Twitter kanë nxitur revolucione në të gjithë globin. Ata kanë lidhur me njëri-tjetrin njerëz në Iran, Kinë si dhe në vendet e Lindjes së Mesme, çka ka çuar në rebelime shoqërore dhe politike të njohur si Pranvera arabe. Por analistët thonë se njerëzit e interesuar për çështjet aktuale duhet të ndjekin një shumëllojshmëri mediash, duke përfshirë edhe ato më tradicionale. Ka vite që politikanët po përpiqen t’i kapërcejnë kufijtë e mediave tradicionale dhe mediat shoqërore mund t’i ndihmojnë ata në këtë aspekt. Sot ata nuk janë të detyruar të flasin domosdo me gazetarët. Dhe, kur një politikan flet me Twitter, është e vështirë që dikush t’ja ndërpresë fjalën, siç mund të ndodhë në një sallë konferencash.